Diari Oficial de la Generalitat Valenciana


Sumari del DOGV 4236, del 25-04-2002 (2002/4113)

ORDRE d'11 d'abril de 2002, de la Conselleria d'Innovació i Competitivitat, per la qual es convoquen tretze (13) beques per a la realització de pràctiques professionals en matèria d'informàtica i telecomunicacions, una (1) beca en matèria de documentació, una (1) beca en matèria de qualitat i dues (2) beques en matèria jurídica.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4113


Data del document
:   11-04-2002

Organisme emissor
:   Conselleria d'Innovació i Competitivitat

Tipus de document
:   Ordre

Descriptors 

:   * professió de la informació
    * ajuda pública
    * enginyer
    * telecomunicació
    * assignació per estudis
    * suport econòmic
    * professió de la informàtica
    * professió jurídica

ORDRE d'11 d'abril de 2002, de la Conselleria d'Innovació i Competitivitat, per la qual es convoquen tretze (13) beques per a la realització de pràctiques professionals en matèria d'informàtica i telecomunicacions, una (1) beca en matèria de documentació, una (1) beca en matèria de qualitat i dues (2) beques en matèria jurídica. [2002/4113]
  
A proposta de la Direcció General de Telecomunicacions i Modernització, la Conselleria d'Innovació i Competitivitat convoca la concessió de tretze (13) beques en matèria d'informàtica i telecomunicacions, una (1) beca en matèria de documentació, una (1) beca en matèria de qualitat i dos (2) beques en matèria jurídica, per a la realització de pràctiques professionals en aquestes matèries dins de l'àmbit de la administració pública.
  
En virtut de les facultats que m'atorguen l'article 35 de la Llei 5/1983, de 30 de desembre, de Govern Valencià, i l'article 4 del Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article 1. Objecte de la convocatòria
  
1. L'objecte de la present ordre és la convocatòria de 17 beques, per a pràctiques professionals en matèria d'informàtica, telecomunicacions, documentació, qualitat i assumptes jurídics en la Direcció General de Telecomunicacions i Modernització de la Conselleria d'Innovació i Competitivitat.
  
2. La distribució d'aquestes 17 beques és la següent:
  
?13 beques d'Informàtica i Telecomunicacions. Les activitats que caldrà realitzar seran activitats com ara: desenvolupament de pàgines web, disseny electrònic de formularis, gestió de xarxes d'àrea LAN i WAN, gestió de bases de dades de coneixement, telecomunicacions veu i dades, anàlisi de serveis i temes de telecomunicacions, etc.
  
?1 beca de Documentació en activitats com ara l'organització de la informació relacionada amb procediments administratius.
  
?1 beca de Qualitat en activitats relacionades amb projectes d'aplicació de tècniques de qualitat als serveis públics.
  
?2 beques en Assumptes Jurídics en activitats com ara anàlisi de reglamentació de les noves tecnologies de la informació i les telecomunicacions, aspectes legals relacionats amb la modernització dels serveis públics, etc.
  
3. El règim de les beques serà d'aplicació tal com es determina en els articles següents i en el Decret 108/1992, de 6 de juliol, del Govern Valencià.
  
Article 2. Requisits dels sol·licitants
  
Podran optar a la concessió d'aquestes beques els qui reunisquen els següents requisits:
  
Per a les beques d'Informàtica i Telecomunicacions:
  
- Llicenciats o enginyers superiores d'Informàtica o Telecomunicacions en qualsevol universitat espanyola.
  
- Diplomats o enginyers tècnics mitjans en Informàtica o Telecomunicacions en qualsevol universitat espanyola.
  
- Estudiants de 4t o 5é curs d'Informàtica o Telecomunicacions en qualsevol universitat espanyola que puguen acreditar tenir aprovats els tres primers cursos complets.
  
- Les persones que hagen acabat el segon cicle de Formació Professional, en l'especialitat d'Informàtica, o algun cicle formatiu reglat d'Informàtica.
  
Per a la beca de Documentació:
  
- Llicenciats en Biblioteconomia i Documentació, o titulats superiors amb cursos d'especialització en Biblioteconomia i Documentació, o diplomats en Biblioteconomia i Documentació.
  
Per a la beca de Qualitat:
  
- Enginyer industrial de l'especialitat de Qualitat o titulats superiors en carreres amb especialitat en Qualitat.
  
- Estudiants de l'últim curs d'Enginyeria Industrial de l'especialitat de Qualitat o titulació superior en carreres amb especialitat en Qualitat que puguen acreditar tenir aprovat de forma completa el curs anterior.
  
Per a les beques d'Assumptes Jurídics:
  
- Llicenciats en Dret.
  
- Estudiants de 4t o 5é curs de Dret en qualsevol universitat espanyola, que puguen acreditar tenir aprovats els tres primers cursos complets.
  
Article 3. Duració i dotació econòmica
  
1. El període de duració de les beques comprendrà des de la data que assenyale la resolució de concessió, que en cap cas serà anterior a l'1 de juny de 2002, fins a l'acabament de l'exercici de 2002, si bé s'estableix la possibilitat d'una pròrroga automàtica pels mesos que resten fins a completar l'any de gaudi, sempre que la Llei de Pressupostos de la Generalitat Valenciana per a 2003 incloga una línia específica a aquest efecte.
  
Les beques estaran dotades amb 901,52 euros (nou-cents un euros amb cinquanta- dos cèntims) mensuals cada una, amb un import màxim de 10.818,24 euros (deu mil huit-cents dihuit euros amb vint-i-quatre cèntims), prenent en consideració el període de benefici d'un any.
  
La forma de pagament serà mensual, després del certificat previ de la Direcció General de Telecomunicacions i Modernització de la bona marxa objecte de la beca.
  
Article 4. Formalització de sol·licituds
  
Les sol·licituds per a la concessió de les beques regulades en la present ordre hauran de presentar-se en el Registre General de la Conselleria d'Innovació i Competitivitat, situat al c/ Colom, núm. 32, codi 46866 de València, o en qualsevol de les dependències previstes en l'article 38, paràgraf quart, de la Llei 30/1992, de Règim Jurídic de les Administracions Públiques i del Procediment Administratiu Comú, segons model normalitzat que estarà a la disposició de les persones interessades en el mencionat Registre General, juntament amb la següent documentació:
  
- Fotocòpia compulsada del DNI.
  
- Currículum, del qual formaran part les seues dades personals, el domicili habitual, la data de naixement, el telèfon, l'experiència professional i qualsevol altre document que acredite la possessió d'altres títols o mèrits docents, professionals, coneixement d'idiomes, cursos rebuts, etc.
  
- Fotocòpia compulsada del títol acadèmic acreditatiu dels requisits exigits en l'article segon i del corresponent expedient acadèmic.
  
- Declaració responsable de no tenir cap relació laboral i d'estar al corrent de les obligacions fiscals i de la Seguretat Social i de no ser beneficiari de cap altra beca.
  
Article 5. Termini de presentació de sol·licituds
  
1. El termini de presentació de sol·licituds serà de 15 dies hàbils comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
2. Els sol·licitants hauran de reunir els requisits i les condicions de la present convocatòria a l'acabament del termini de presentació d'instàncies.
  
Article 6. Termini de selecció i concessió de beques
  
1. La concessió de les beques s'efectuarà per resolució del conseller d'Innovació i Competitivitat, a la vista de la decisió de la Comissió d'Avaluació. Aquesta Comissió estarà integrada pels següents membres:
  
- La directora general de Telecomunicacions i Modernització, o persona en qui hi delegue, que actuarà com a president.
  
- Quatre tècnics de la Direcció General de Telecomunicacions i Modernització, de la Conselleria d'Innovació i Competitivitat, designats per la directora general, un dels quals ho serà per a actuar com a secretari.
  
Aquesta Comissió haurà d'adaptar el seu funcionament a allò que s'ha establit en la convocatòria i de manera subsidiària a les regles incloses en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
La Conselleria d'Innovació i Competitivitat es reserva la facultat de deixar deserta, totalment o parcialment, l'adjudicació de les beques convocades i d'interpretar el contingut d'aquestes bases.
  
La selecció dels becaris vindrà donada per la puntuació obtinguda en el barem, i que consta dels següents conceptes (els mateixos conceptes per a tots els tipus de beques):
  
- Titulació acadèmica: fins a 3 punts
  
- Coneixements addicionals en les matèries
  
pròpies de la beca, acreditats mitjançant
  
cursos, experiències laborals, etc.: fins a 3 punts
  
- Coneixements de procediments
  
administratius de l'adm. autonòmica: fins a 2 punts
  
- Coneixements d'idiomes: fins a 2 punts
  
2. La Comissió d'Avaluació es reunirà dins dels 10 dies següents a l'acabament del termini de presentació de sol·licituds i podrà convocar, si així ho considera oportú, tots aquells candidats que complisquen els requisits exigits en la present convocatòria, a fi de comprovar, mitjançant prova escrita i/o entrevista, aquells punts referents als mèrits adduïts i l'adequació a les activitats que cal realitzar que es consideren d'interés. La puntuació global de la prova escrita i/o entrevista serà de 0 a 10 punts.
  
3. La puntuació total dels sol·licitants de les beques serà la suma de les puntuacions obtingudes en el barem i en la prova escrita i/o entrevista en el cas que es realitzara.
  
4. La Comissió d'Avaluació elevarà les seues propostes al conseller d'Innovació i Competitivitat en el termini màxim d'un mes, comptat des de la data d'acabament del termini de presentació d'instàncies.
  
5. El termini màxim per a resoldre les sol·licituds serà de dos mesos, comptadors des de l'endemà de l'acabament del termini de presentació de sol·licituds fixat en aquesta ordre. Transcorregut l'indicat termini sense que s'hi haja dictat resolució expressa, s'entendrà desestimada la concessió de la beca en els termes previstos en l'article 44 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
6. La resolució del conseller d'Innovació i Competitivitat que atorgue les 17 beques serà publicada en el Diari Oficial de la Generalitat Valenciana. Aquesta relació anirà acompanyada d'una borsa constituïda pels aspirants que no resulten adjudicataris de les beques, ordenats d'acord amb la puntuació obtinguda, per a cobrir les vacants que puguen sorgir durant el període de gaudi. Aquesta resolució es farà pública, també, als taulers d'anuncis de la Conselleria d'Innovació i Competitivitat.
  
7. La condició de becari no generarà en cap moment cap relació laboral amb la Generalitat Valenciana. En el cas que es tinga prèviament la condició d'empleat de la Generalitat Valenciana, es quedarà en la situació administrativa que corresponga en virtut de la normativa vigent de la funció pública.
  
8. La condició d'integrant de la borsa de reserva de becaris no generarà en cap moment cap relació laboral amb la Generalitat Valenciana, ni compromís d'accedir en qualsevol moment a la condició de becari.
  
Article 7. Obligacions, incidències i tutoria dels becaris
  
1. Les beques concedides són incompatibles amb qualsevol altra beca o ajuda, així com amb el desenvolupament d'una activitat laboral regular. La infracció d'aquesta regla autoritzarà la Conselleria d'Innovació i Competitivitat a cancel·lar el gaudi de la beca.
  
2. Els becaris, una vegada que reben la notificació d'haver sigut seleccionats per a una beca, estaran obligats a dedicar-se a les activitats objecte d'aquesta 35 hores setmanals, que hauran de ser realitzades sota la supervisió o tutoria del personal de la Direcció General de Telecomunicacions i Modernització designat a aquest efecte.
  
3. Els becaris hauran de presentar en el moment de l'atorgament de la beca la documentació adequada que acredite el compliment de les seues obligacions tributàries i amb la Seguretat Social, així com de tenir cobertura sanitària (assegurança escolar, pòlissa privada, etc.).
  
4. El conseller d'Innovació i Competitivitat resoldrà les incidències que es produïsquen durant el període de gaudi de les beques i podrà deixar-les sense efecte, després de l'audiència prèvia de l'interessat, en el cas d'incompliment d'obligacions per part del becari o quan no realitzara l'activitat que motivà la concessió de la beca o deixara de reunir els requisits necessaris.
  
5. Davant les incidències, renúncies, abandonaments o incompliments que deixen vacant una beca, es procedirà a cobrir-la segons l'ordre establit en la borsa de reserva que resulte del procés de selecció. La resolució d'adjudicació de la beca es publicarà en el Diari Oficial de la Generalitat Valenciana.
  
DISPOSICIONS ADDICIONALS
  
Primera
  
Per a l'exercici 2002 i de conformitat amb el que s'ha establit en la Llei 10/2001, de 27 de desembre, de Pressupostos de la Generalitat Valenciana per a l'exercici 2002, les ajudes previstes en aquesta ordre es finançaran a càrrec de la secció 11, programa 121.60 €Telecomunicacions i Modernització?:
  
- capítol IV, línia T4009 Import global màxim: 107.280,88 euros.
  
Segona
  
1. En el supòsit que els documents exigits que han d'acompanyar la sol·licitud de concessió d'ajudes ja els tinguera qualsevol òrgan de l'administració actuant, el sol·licitant podrà acollir-se al que s'ha establit en l'apartat f) de l'article 35 de la Llei 30/1992, de Règim Jurídic de les Administracions i del Procediment Administratiu Comú, sempre que s'hi facen constar la data i l'òrgan o la dependència on es presentaren o, si és el cas, s'emeteren, i que no hagen transcorregut més de cinc anys des de l'acabament del procediment al qual corresponguen.
  
2. En els supòsits d'impossibilitat material d'obtenir el document, l'òrgan competent podrà requerir-ne al sol·licitant la presentació o, si de cas hi manca, l'acreditació per uns altres mitjans dels requisits a què es refereix el document.
  
DISPOSICIONS FINALS
  
Primera
  
Es faculta la directora general de Telecomunicacions i Modernització per a dictar les disposicions i adoptar les mesures que considere oportunes per al desenvolupament i l'aplicació del que s'ha disposat en la present ordre.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 11 d'abril de 2002
  
El conseller d'Innovació i Competitivitat
  
FERNANDO V. CASTELLÓ BORONAT